Druhý ročník Zimného eparchiálneho tábora (ZET 2016), sa konal od 27. do 30. decembra 2016 v obci Habovka na severe Slovenska. Mladí z farností eparchie sa pod vedením o. Igora Cingeľa a bohoslovcov M. Janočka a J. Durkota zaoberali uvedením do Modlitby srdca, inšpirujúc sa myšlienkami a učením cirkevných otcov (sv. Augustína, sv. Silvána z Athosu, sv. Simeona Nového Teológa, Izáka Sýrskeho, Rozprávania ruského pútnika).
V každodennom programe nechýbala spoločná modlitba a slávenie sv. liturgie. Duchovné a voľnočasové aktivity tábora umocnilo prekrásne prostredie zasneženej oravskej dediny. Išlo už o druhý ročník zimného eparchiálneho tábora. Prvýkrát sa zimný tábor konal v decembri v Trenčíne.
-sg-